Diari Oficial de la Generalitat Valenciana


Sumari del DOGV 9746, del 15-12-2023 (2023/11224)

RESOLUCIÓ de 23 de novembre de 2023, de la Conselleria d'Hisenda, Economia i Administració Pública, per la qual es publica el barem definitiu i es concedeixen les subvencions de la convocatòria 2023 de les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9746

Data del DOGV
:   15-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11534


Data del document
:   23-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * universitat
    * investigació
    * economia pública

RESOLUCIÓ de 23 de novembre de 2023, de la Conselleria d'Hisenda, Economia i Administració Pública, per la qual es publica el barem definitiu i es concedeixen les subvencions de la convocatòria 2023 de les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública. [2023/11373]  
   
  
Mitjançant l'Ordre 2/2021, de 5 de febrer, de la Conselleria d'Hisenda i Model Econòmic (DOGV 9021, 16.02.2021), modificada per l'Ordre 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023), s'estableixen les bases reguladores per a la concessió de subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública.  
En aplicació d'aquestes bases reguladores, mitjançant la Resolució de 17 de maig de 2023, de la Conselleria d'Hisenda i Model Econòmic, es van convocar per a l'exercici 2023 les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública (DOGV 9611, 06.06.2023).  
  
La disposició addicional primera de l'Ordre 2/2021, de 5 de febrer, de la Conselleria d'Hisenda i Model Econòmic, disposa que les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública tindran abast pluriennal i que la resolució d'aquestes establirà l'import per a cadascuna de les anualitats de vigència de la subvenció condicionat als crèdits que amb tal fi es consignen en cadascuna de les anualitats en el pressupost de la Generalitat. Així mateix, l'article 7 de les bases estableix que les subvencions cobriran el finançament de les tesis doctorals durant un període màxim de quatre anys i hauran de contemplar necessàriament la contractació de personal investigador predoctoral.  
  
Una vegada finalitzat el procés d'avaluació, la comissió avaluadora constituïda a aquest efecte ha elevat la seua proposta de Resolució amb data 20 de setembre de 2023, de conformitat amb l'article 18 del capítol II de l'Ordre 2/2021, de 5 de febrer, de la Conselleria d'Hisenda i Model Econòmic.  
Per a dictar la present resolució és competent aquest òrgan administratiu, en virtut de les funcions establides en l'apartat setzé de la Resolució de 17 de maig de 2023, de la Conselleria d'Hisenda i Model Econòmic, per la qual es convoquen per a l'exercici 2023 les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública (DOGV 9611, 06.06.2023), i de conformitat amb l'article 19 de l'Ordre 2/2021, de 5 de febrer, de la Conselleria d'Hisenda i Model Econòmic, i fent ús de la delegació conferida, dicte la següent resolució:  
  
  
Primer. Barem de les sol·licituds admeses  
Publicar el barem definitiu de les sol·licituds admeses en la convocatòria 2023, juntament amb la relació de graus, màsters, programes de doctorats i departaments d'economia que han utilitzat les universitats per al càlcul dels criteris de valoració, segons el següent detall:  
  
  
  
  
  
UNIVERSITAT DE VALÈNCIA  
  
Graus Economia:  
• Administració i Direcció d'Empreses  
• Economia  
• Finances i Comptabilitat  
• International Business / Negocis Internacionals  
• Turisme  
• ADE i Turisme  
• ADE i Dret  
• Intel·ligència i Analítica de Negocis / BIA  
  
Màsters Economia:  
• Màster en Banca i Finances Quantitatives  
• Màster en Ciències Actuarials i Financeres  
• Màster en Comptabilitat, Auditoria i Control de Gestió  
• Màster en Creació i Gestió d'Empreses Innovadores  
• Màster en Direcció d'Empreses - MBA  
• Màster en Direcció i Planificació del Turisme  
• Màster en Economia  
• Màster en Economia Social (cooperatives i entitats no lucratives)  
  
• Màster en Estratègia d'Empresa  
• Màster en Finances Corporatives  
• Màster en Gestió de la Qualitat  
• Màster en Gestió de Negocis Internacionals (i-MBA)  
• Màster en Internacionalització Econòmica: Integració i Comerç Internacional  
• Màster en Màrqueting i Investigació de Mercats  
• Màster en Planificació i Gestió de Processos Empresarials  
• Màster en Política Econòmica i Economia Pública  
  
Programes Doctorat Economia:  
• Doctorat en Comptabilitat i Finances Corporatives  
• Doctorat en Direcció d'Empreses  
• Doctorat en Economia Industrial  
• Doctorat en Economia Internacional i Turisme  
• Doctorat en Economia Social (cooperatives i entitats no lucratives)  
  
• Doctorat en Finances i Economia Quantitatives  
• Doctorat en Història Econòmica  
• Doctorat en Màrqueting  
  
Departaments Economia:  
• Anàlisi Econòmica  
• Comercialització i Investigació de Mercats  
• Comptabilitat  
• Direcció d'Empreses «Juan José Renau Piqueras»  
• Economia Aplicada  
• Economia Financera i Actuarial  
• Estructura Econòmica  
• Finances Empresarials  
• Matemàtiques per a l'Economia i l'Empresa  
  
  
UNIVERSITAT D'ALACANT  
  
Graus Economia:  
• Doble grau en Enginyeria Informàtica i Administració i Direcció d'Empreses  
• Doble grau en Turisme i Administració i Direcció d'Empreses  
• Grau en Administració i Direcció d'Empreses  
• Grau en Economia  
• Grau en Màrqueting  
  
Màsters Economia:  
• Màster en Administració i Direcció d'Empreses  
• Màster en Economia Aplicada  
• Màster en Economia Quantitativa  
  
Programes Doctorat Economia:  
• Programa de Doctorat en Empresa, Economia i Societat  
• Programa de Doctorat en Economia  
  
Departaments Economia:  
• Anàlisi Econòmica Aplicada  
• Disciplines Econòmiques i Financeres  
• Economia Aplicada i Política Econòmica  
• Economia Financera i Comptabilitat  
• Fonaments de l'Anàlisi Econòmica  
• Màrqueting i Organització d'Empreses  
  
  
Segon. Concessió de subvencions  
Concedir les subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública corresponents a la convocatòria 2023 de la Resolució de 17 de maig de 2023, de la Conselleria d'Hisenda i Model Econòmic (DOGV 9611, 06.06.2023), als beneficiaris que s'indiquen a continuació:  
  
Expedient Entitat beneficiària Puntuació total Nombre projectes de tesis a finançar  
UNIECPU/2023/01 UNIVERSITAT DE VALÈNCIA 77,2 2  
UNIECPU/2023/02 UNIVERSITAT D'ALACANT 51,8 1  
  
  
Tenint en compte el nombre de projectes assignats a cada entitat beneficiària, l'import concedit a cada universitat i la seua distribució per anualitats i projectes de tesis serà el següent (imports en euros):  
  
Les subvencions es finançaran amb càrrec a la línia S1254000 del programa pressupostari 611.40, finançament autonòmic, del pressupost de despeses de la Generalitat, recollida en els annexos de transferències i subvencions de la Llei 9/2022, de 30 de desembre, de pressupostos de la Generalitat per a l'exercici 2023, o el seu equivalent en els exercicis successius.  
Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat.  
La distribució de les anualitats del quadre anterior es reajustarà en funció de la data d'inici de l'execució del projecte. A aquest efecte, la data d'inici dels contractes predoctorals o, si escau, el termini màxim de tres mesos i deu dies des de la notificació de la resolució de la concessió determinarà l'inici de l'execució del projecte i de la subvenció.  
  
  
Tercer. Projectes de tesi doctoral, convenis de col·laboració i contractes laborals  
Les universitats beneficiàries d'aquestes subvencions disposaran d'un termini de quinze dies naturals a partir de l'endemà de la publicació en la seu electrònica d'aquesta resolució,  
(https://www.gva.es/es/inicio/procedimientos'id\_proc=21137) Per a realitzar una proposta de projectes d'investigació de tesis doctorals a finançar i que hauran d'ajustar-se a les àrees prioritàries establides en la convocatòria. A aquest efecte, la Universitat de València haurà de presentar una proposta ordenada amb, almenys, 4 projectes d'investigació de tesis doctorals, mentre que la Universitat d'Alacant haurà de presentar una proposta ordenada amb un mínim de 2 projectes d'investigació de tesis doctorals.  
La proposta ordenada de projectes d'investigació de tesi haurà de presentar-se obligatòriament a través de la seu electrònica de la Generalitat Valenciana mitjançant el procediment electrònic:  
https://www.gva.es/es/inicio/procedimientos'id\_proc=21094  
Les propostes de cadascun dels projectes de tesis hauran de contindre, com a mínim, els següents apartats:  
- Total del projecte de tesi  
- Àrea prioritària en la qual s'engloba, de les establides en la convocatòria, així com centre directiu de la Generalitat Valenciana  
- Necessitats d'informació o dades de la Generalitat per al desenvolupament del projecte  
- Duració prevista de l'estada del personal investigador predoctoral en les dependències de la Generalitat  
- Objectius  
- Metodologia  
- Mitjans a utilitzar (estadístiques, bases de dades, programari, etc.)  
- Planificació temporal  
- Referències bibliogràfiques  
Sobre la base d'aquesta proposta, l'òrgan instructor establirà els projectes d'investigació de tesi a finançar en funció de la viabilitat d'aquests i de l'existència de tutors disponibles en els diferents departaments o organismes autònoms de la Generalitat Valenciana. Per a això, podrà sol·licitar l'assessorament de persones expertes independents.  
  
Una vegada definits els projectes d'investigació de tesi a finançar, i amb caràcter previ a la subscripció del conveni, les universitats podran iniciar el procés de selecció del personal investigador predoctoral, que s'ajustarà al que s'estableix en les bases reguladores i en la convocatòria. En els convenis de col·laboració que se signen haurà de reflectir-se el procés de selecció del personal investigador predoctoral establit en les bases reguladores i en la convocatòria.  
En un termini màxim de tres mesos des de la publicació en la seu electrònica d'aquesta resolució, se subscriurà amb cada entitat beneficiària el corresponent conveni de col·laboració en el qual es recollirà el títol i objectius de les tesis finançades, doctorant, tutor i director de tesi, tutor-enllaç en l'Administració, programació i pressupost amb respecte al que es disposa en la resolució de concessió, mecanismes de seguiment científic i col·laboració previstos en les bases reguladores i tots aquells aspectes necessaris per al compliment dels fins de la subvenció en tots els seus termes i condicions.  
Si a la signatura del conveni no haguera finalitzat el procés de selecció de la persona investigadora predoctoral, les dades de la persona candidata seleccionada s'incorporaran com a addenda al conveni.  
En el termini màxim de deu dies des de la signatura del conveni o, si és el cas, l'addenda, haurà de formalitzar-se el contracte laboral previst en l'article 6 de l'Ordre 2/2021, de 5 de febrer, de la Conselleria d'Hisenda i Model Econòmic, per la qual s'estableixen les bases reguladores per a la concessió de subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública.  
La data d'inici del contracte predoctoral o, si escau, el termini màxim de tres mesos i deu dies des de la notificació de la resolució de la concessió determinarà l'inici de l'execució del projecte i de la subvenció. Si en el termini indicat no s'haguera subscrit el precitat conveni per causes imputables a l'entitat beneficiària, s'entendrà que renuncia a la subvenció concedida.  
  
Quart. Pagament anticipat  
De conformitat amb el que es disposa en l'article 44, apartat 11.b de la Llei 9/2022, de 30 de desembre, de pressupostos de la Generalitat per a l'exercici 2023, aquestes subvencions podran lliurar-se anticipadament al 100 % a les universitats públiques valencianes, una vegada concedides.  
A aquest efecte, la primera anualitat corresponent a 2023 es lliurarà de manera anticipada a les universitats públiques valencianes, de conformitat amb el que es disposa en l'article 44, apartat 11.b de la Llei 9/2022, de 30 de desembre, de pressupostos de la Generalitat per a l'exercici 2023, després de la presentació dels contractes predoctorals.  
  
Cinqué. Obligacions i justificació  
Els beneficiaris hauran de complir les obligacions i normes de justificació previstes en l'Ordre 2/2021, de 5 de febrer, de la Conselleria d'Hisenda i Model Econòmic (DOGV 9021, 16.02.2021), modificada per l'Ordre 2/2023, de 14 de març, de la Conselleria d'Hisenda i Model Econòmic (DOGV 9560, 23.03.2023), per la qual s'estableixen les bases reguladores per a la concessió de subvencions per al foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública, i en la Resolució de 17 de maig de 2023, de la Conselleria d'Hisenda i Model Econòmic, per la qual es van convocar per a l'exercici 2023, les subvencions pel foment de la formació, la investigació i la transferència de coneixement entre el Sistema Universitari Valencià i l'Administració pública valenciana en l'àmbit de l'economia pública (DOGV 9611, 06.06.2023).  
  
El termini màxim per a la presentació dels documents justificatius d'aquestes subvencions per part de les universitats serà el mes de febrer de l'anualitat següent a la de l'execució de la subvenció.  
  
Els contractes predoctorals tindran per objecte la realització simultània per part del personal investigador predoctoral en formació, d'una banda, de tasques d'investigació en el projecte específic presentat per les universitats beneficiàries i, d'una altra, del conjunt d'activitats, integrants del programa de doctorat, conduents a l'adquisició de les competències i habilitats necessàries per a l'obtenció del títol universitari oficial de Doctorat, sense que puga exigir-se-li la realització de qualsevol altra activitat que desvirtue la finalitat investigadora i formativa del contracte.  
A més, les persones seleccionades en els contractes de caràcter predoctoral hauran de complir les condicions establides en l'article 6 de l'Ordre 2/2021, per la qual s'estableixen les bases reguladores, i en l'apartat sisé de l'esmentada Resolució de 17 de maig de 2023, de la Conselleria d'Hisenda i Model Econòmic.  
  
Sisé. Publicació i notificació  
Ordenar la publicació d'aquesta resolució en la seu electrònica de la Generalitat Valenciana, en https://sede.gva.es/  
En virtut del que es preveu en l'article 45 de la Llei 39/2015, d'1 d'octubre, del procediment administratiu comú de les administracions públiques, aquesta publicació tindrà tots els efectes de notificació practicada.  
  
Seté. Recursos  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
  
València, 23 de novembre de 2023.- El director general de Finançament (p. d. R 08.06.2022; DOGV 9360): Nicolás Jannone Bellot.